આંબાવાડી વિસ્તારમાંથી થોડા દિવસ અગાઉ એલિસબ્રિજ પોલીસે કોલ સેન્ટર ઝડપ્યું હતું ત્યારે ગત મોડી રાતે સાયબર ક્રાઇમ બ્રાંચે સરખેજ-સાણંદ ચોકડી પાસે મકરબા ખાતે આવેલા એક કોમ્પ્લેક્સમાંથી બે ગેરકાયદે ચાલતાં કોલ સેન્ટર ઝડપી પાડ્યાં છે. પોલીસે એક યુવતી સહિત ૧૩ લોકોની ધરપકડ કરી છે જ્યારે મે‌િજક જેક અને કમ્પ્યૂટર સહિતનો મુદ્દામાલ જપ્ત કર્યો છે. આરોપીઓ અમેરિકન નાગરિકો પાસેથી લોન ભરપાઇ કરવાના બહાને પૈસા પડાવતા હોવાનું પ્રાથમિક તપાસમાં બહાર આવ્યું છે. પોલીસે હાલ આ તમામની પૂછપરછ શરૂ કરી છે.